recursal/SuperWikiNEXT-32B huggingface dataset:
**Dana Katherine Scully** on fiktiivinen Gillian Andersonin näyttelemä hahmo tv-sarjassa *Salaiset kansiot*. Scully on FBI:n agentti ja lääketieteen tohtori. Hän esiintyi sarjassa erikoisagentti Fox Mulderin kanssa ensimmäiset seitsemän tuotantokautta sekä tuotantokaudet 10 ja 11. Scully teki yhteistyötä John Doggettin kanssa kahdeksannen ja yhdeksännen tuotantokauden ajan. Työparinsa kanssa Scully on FBI:n päämajassa Washingtonissa ja he tutkivat aiemmin ratkaisemattomia tapauksia. Vuonna 2002 Scully jätti valtionviran, ja vuonna 2008 hän alkoi työskennellä kirurgina yksityisessä *Our Lady of Sorrows -*sairaalassa, josta hän palasi myöhemmin FBI:hin.

Taustaa
-------

Dana Katherine Scully oli syntynyt 23. helmikuuta 1964 Annapolisissa, Marylandissä, ja hänen vanhempansa olivat William (Don S. Davis) ja Margaret Scully (Sheila Larken). Hänellä on vanhempi veli Bill Jr. vanhempi sisar, Melissa, ja nuorempi veli Charles, joka on esiintynyt sarjassa vain takaumina. Scullyn isä oli laivaston kapteeni, joka kuoli sydänkohtaukseen tammikuun alussa 1994. Dana Scully kasvoi Annapoliksessa ja muutti myöhemmin Kalifornian San Diegoon. Scullyn suosikkikirja lapsuudessa oli *Moby Dick*.

Lähteet
-------

1. ↑  MacDonald, Lindsay. "Gillian Anderson Confirms She's Leaving The X-Files", *TV Guide*, January 10, 2018.
2. ↑  Salaiset Kansiot. *Lazarus*, 1. kausi, 15. jakso
3. ↑  Salaiset Kansiot. *Beyond the Sea*, 1. kausi, 13. jakso
4. ↑  Salaiset Kansiot. *Quagmire*, 3. kausi, 22. jakso
**Myrsky yli Aasian** (Потомок Чингисхана,  *Potomok Chingiskhana* eli "Tsingis-kaanin perillinen") on vuonna 1928 valmistunut neuvostoliittolainen mykkäelokuva, jonka ohjasi Vsevolod Pudovkin ja käsikirjoitti Osip Brik Ivan Novokšonovin romaanin pohjalta. Elokuva päättää Pudovkinin "vallankumoustrilogian", jonka aikaisemmat elokuvat ovat *Äiti* (1926) ja *Pietarin viimeiset päivät* (1927). Se sai ensiesityksensä Suomessa 16. marraskuuta 1951.

Juoni
-----

Vuonna 1918 eurooppalainen turkiskauppias huiputtaa arvokkaita ketunnahkoja yksinkertaiselta nuorelta mongolipaimenelta Bahirilta. Bahir joutuu tappeluun häntä huijanneen kauppiaan kanssa, ja hänet ajetaan pois kauppa-asemalta vuorille. Vuonna 1920 Bairista tulee neuvostopartisaani, ja auttaa toisia partisaaneja taistelemaan brittimiehittäjiä vastaan. Hän jää sotilaiden vangiksi kun nämä pakko-ottavat karjaa paimenilta. Samaan aikaan brittiläinen komendantti tapaa uudelleen syntyneen suurlaman. Bahiria ammutaan, mutta britit löytävät amuletin, jonka perusteella hän olisi Tsingis-kaanin jälkeläinen suoraan alenevassa polvessa. Miehittäjät ottavat haavoittuneen Bahirin kiinni ja hoitavat häntä kuntoon, aikomuksenaan käyttää häntä nukkehallituksen päämiehenä. Lopulta Bahir kuitenkin kääntyy miehittäjiä vastaan.

Historiallista taustaa
----------------------

Tarina on historiallisesti paikkansapitämätön; brittijoukkoja ei missään vaiheessa ollut Mongoliassa, ja itse asiassa venäläiset toimivat alueella hyvin samaan tapaan kuin elokuvan brittimiehittäjät.

Näyttelijät
-----------

|  |  |  |
| --- | --- | --- |
|  Valeri Inkižinov  | … |  Bahir, mongolipaimen
  |
|  I. Dedintsev  | … |  Brittiläinen komendantti
  |
|  Aleksandr Tšistjakov  | … |  Venäläinen kapinallispäällikkö
  |
|  Viktor Tsoppi  | … |  Turkiskauppias
  |
|  Fjodor Ivanov  | … |  Suurlama
  |
|  V. Pro  | … |  Brittiläinen lähetyssaarnaaja
  |
|  Boris Barnet  | … |  Piippua polttava brittisotilas
  |
|  Karl Gurniak  | … |  Brittisotilas
  |
|  Ivan Inkižinov  | … |  Bahirin isä
  |
|  L. Belinskaja  | … |  Komendantin vaimo
  |
|  Anel Sudakevitš  | … |  Komendantin tytär
  |

Lähteet
-------

* Leffatykki
* *1000 mykkäelokuvaa: Sirpaleita elokuvan kulta-ajalta*, Kari Glödstaf, s. 216-217
**Unforgiven (2004)** oli showpaini pay-per-view (PPV), minkä tuotti World Wrestling Entertainment. Se pidettiin 12. syyskuuta, 2004 Rose Gardenissa Portlandissa, Oregonissa. Tapahtuma oli seitsemäs jokavuotinen Unforgiven -tapahtuma ja siellä pidettiin seitsemän matsia. Tapahtumassa esiintyneet painijat olivat RAW brändistä.

Taustaa
-------

Orton World Heavyweight Mestarina
Tapahtuman pääfeudi oli Randy Ortonin ja Triple H:n välillä World Heavyweight Mestaruudesta. SummerSlamissa Orton voitti Chris Benoitin ja voitti täten World Heavyweight Mestaruuden,mikä teki Ortonista kaikkien aikojen nuorimman Maailman Mestarin WWE:n historiassa. 16. elokuuta RAW'ssa Orton puolusti onnistuneesti mestaruuttaan Benoitia vastaan, hänen uusintaottelussa. Matsin jälkeen Evolution (Batista, Ric Flair ja Triple H) tulivat juhlimaan Ortonin voittoa. Kun Batista "riemuissaan" nosti Ortonin harteilleen, Triple H näytti Randylle peukkuja ylös, mutta Triple H käänsikin peukut alas ja käski Batistan pudotta Orton maahan. Tämän jälkeen Evolution alkoi pieksää Ortonia ja Triple H kertoi, ettei Orton olisi mitään ilman Evolutionia. Tämän seurauksen Randysta tuli "face" ja jatkoi feudia entisiä tiimitovereita vastaan. 23. elokuuta RAW'ssa Triple H käski Ortonia lahjoittamaan World titteli hänelle, tai muuten Orton potkittaisiin Evolutionista. Orton oli antamassa Maailam Mestaruutta Triple H:lle, mutta Randy sylkäisikin HHH:n kasvoille ja löi häntä mestaruus vyöllä. Tämän jälkeen RAW'n general manager Eric Bischoff ilmoitti matsin Randy Ortonin ja Triple H:n välille World Heavyweight Mestaruudesta. Muutamia viikkoja ennen Unforgiveniä Orton ja Evolution hyökkäsivät toistensa kimpuun matsien jälkeen.

Matsit ja tulokset
------------------

| **#** | **Tulos** | **Stipulaatiot** | **Aika** |
| --- | --- | --- | --- |
|
| *Heat* | Maven voitti Rodney Mackin (Jazzin kanssa) | Tavallinen matsi | 04:42 |
| 1 | Chris Benoit ja William Regal voittivat Evolutionin (Ric Flair ja Batista) | Tag team matsi | 15:05 |
| 2 | Trish Stratus (c) (Tyson Tomkon kanssa) voitti Victorian | Tavallinen matsi WWE Women's Mestaruudesta | 08:21 |
| 3 | Tyson Tomko voitti Steven Richardsin | Tavallinen matsi | 06:24 |
| 4 | Chris Jericho voitti Christianin | Ladder matsi vapautetusta WWE Intercontinental Mestaruudesta | 22:29 |
| 5 | Shawn Michaels voitti Kanen (Litan kanssa) | Ei-Diskausta matsi | 18:02 |
| 6 | La Résistance (Sylvain Grenier ja Robért Conway) (c) voitti Tajirin ja Rhynon | Tag team matsi World Tag Team Mestaruudesta | 09:40 |
| 7 | Triple H voitti Randy Ortonin (c) | Tavallinen matsi World Heavyweight Mestaruudesta | 24:44 |
|

Unforgiven kronologia
---------------------

* Edellinen: Unforgiven (2003)
* Seuraava: Unforgiven (2005)

Lähteet
-------

* Uforgiven 2004 viralliset sivut (Arkistoitu – Internet Archive)
*Tämä artikkeli käsittelee tuulta. Sanan muista merkityksistä täsmennyssivulla Myrsky. Ukkosmyrsky on myös romaani.*
Hurrikaani Ivanin aiheuttamaa tuhoa Grenadassa vuonna 2004.
Jouluna 2011 Etelä-Suomen yli pyyhkäisi luoteesta myrskyinen tuuli. Kuvan metsikkö sijaitsi Kokemäen Matomäessä Satakunnassa.

**Myrsky** on voimakas tuuli, jonka tuulennopeus on Suomessa käytetyn myrskymääritelmän mukaan 21−32 metriä sekunnissa. Sitä voimakkaampi eli yli 32 metriä sekunnissa puhaltava tuuli on hirmumyrsky. Kovan tuulen raja on säätiedotuksissa 14 metriä sekunnissa. Tuulen nopeus lasketaan 10 minuutin aikana puhaltaneesta keskituulesta, eli tuulen nopeus alueella voi ajoittain olla voimakkaampaakin.

Sanaa myrsky käytetään ilmatieteessä kuvaamaan paitsi myrskyrajaa voimakkaampaa tuulta myös voimakasta matalapainetta, joka tällaisen tuulen aiheuttaa ("Janika-myrsky liikkui maamme yli koilliseen..."). 

Kielellinen myrskyn käsite on historiallisista syistä jossain määrin kulttuurisidonnainen. Tuulennopeuden mukaan määritelty myrskyn alaraja on esimerkiksi Ruotsissa, Ranskassa ja Britanniassa korkeampi kuin Suomessa. Sikäläinen myrsky vastaa suomalaisen terminologian mukaan kovaa myrskyä (boforiasteikolla yhden boforin voimakkaampaa tuulta).

Englannin kielessä sana *storm* ei liity vain tuuleen vaan mihin tahansa voimakkaaseen sääilmiöön: snowstorm – lumipyry, thunderstorm – ukonilma (vain joskus on kyseessä "ukkosmyrsky"), icestorm – voimakas jäätävä vesisade. Näitä kuvaa suomessa sana **rajuilma**, johon voi liittyä ukkosta, lunta ja rakeitakin, mutta 10 minuutin keskituuli ei ylitä myrskyn rajaa.

Katso myös
----------

* Tuuli
* Boforiasteikko

Lähteet
-------

1. ↑

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Myrsky**.
* Ilmatieteen laitos
* Myrsky Ilmatieteen laitoksen Ilmakehä-ABC:ssa
* Myrskyareena harrastajasivut
Neela Ramgopal
**Neela Ramgopal** (tamiliksi நீலா ராம்கோபால்; 25. toukokuuta 1935 Chennai – 1. maaliskuuta 2023 Bengaluru) oli intialainen karnaattisen musiikin laulaja ja opettaja.

Ramgopalin ensimmäinen opettaja oli Sadagopalachari Kumbakonamissa. Ramgopal muutti avioliiton solmittuaan alle 30-vuotiaana Bengaluruun. Hän aloitti musiikin opiskelun vakavassa mielessä 23-vuotiaana ja sai Tamil Nadussa edistyneen tason musiikkiopetusta N. M. Narayananilta ja T. K. Rangacharilta. Ramgopal oppi Bengaluruun muutettuaan kannadan kielen ja lauloi ja opetti kannadankielisiä kritejä. Hän julkaisi lukuisia albumeita, joiden joukossa ovat *Rama Upasana*, *Narayana Enniro* ja *Tamizh Inbam*. Ramgopal esiintyi ja opetti myös ulkomailla. Oppilaita hänellä oli kaikkiaan yli 700. Ramgopal julkaisi useita kirjoja, joiden joukossa on viidenkymmenen tamilien musiikkiperinnettä edustavan sävellyksen kannadalaisella kirjaimistolla laadittu teos. Harini Ragavan laati Ramgopalista elämäkertateoksen.

Ramgopal sai työstään lukuisia palkintoja, kuten Sangeet Natak Akademin palkinnon vuonna 2016. Hän kuoli maaliskuussa 2023 kärsittyään useista sairauksista, kuten syövästä.

Lähteet
-------

1. 1 2 3 4  Neela Ramgopal Sangeet Natak Akademi, viitattu 6.3.2023
2. 1 2 3 4 5  Neela Ramgopal The Sruti Foundation, viitattu 6.3.2023
3. 1 2 3 4 5 6  Noted Carnatic vocalist and guru Neela Ramgopal passes away The Hindu 1.3.2023, viitattu 6.3.2023
**Matam** on kaupunkikunta sekä Matamin alueen ja departementin hallinnollinen keskus Senegalissa. Se sijaitsee Senegaljoen varrella 530 kilometriä Dakarista itään. Kunnassa on 17 200 asukasta (vuonna 2013).

Kunnan pinta-ala on 3,75 neliökilometriä. Se on pinnanmuodostukseltaan alavaa jokilaaksoa. Kaupungin ympärillä levittäytyvät laajat tulvatasangot. Seutu kuuluu Sahelin vyöhykkeeseen. Senegaljoen vastarannalla sijaitsee Mauritaniaan kuuluva Matam Réo.

1500-luvulla perustettu Matam oli aikoinaan tärkeä kappapaikka. Ranskalaiset rakensivat sinne linnakkeen vuonna 1857. Siirtomaa-aikana Matam oli hallintopiirin keskus. Se sai täysivaltaisen kunnan statuksen vuonna 1955. Matamin departementti on perustettu vuonna 1964 ja alue vuonna 2002.

Asukkaista 88 prosenttia on tukuloreja, 6,7 prosenttia soninkeja ja 3,9 prosenttia wolofeja. Muutamia katolisia lukuun ottamatta kaikki ovat muslimeja.

Matam on Dakarista tulevan maantie N3:n päätepiste. Sen ohi kulkee Saint-Louisista Malin rajalle johtava maantie N2. Väestön pääelinkeinot ovat maanviljely, karjanhoito ja kalastus. Tärkeimmät viljelykasvit ovat hirssi, riisi, bataatti, vesimeloni ja vihannekset. Tuotantoeläimiä ovat naudat, lampaat, hevoset, aasit ja siipikarja. Lisäksi harjoitetaan käsityöammatteja ja kaupankäyntiä. Matamin alueella ei ole käytännössä lainkaan teollisuutta. Kaupunki on hyvin maaseutumainen ja sen palvelutaso on vaatimaton. Sen ohitse on kasvamassa seitsemän kilometrin päässä sijaitseva liikennekeskus Ourossogui.

Lähteet
-------

1. ↑  Senegal: Cities & Urban Communes *City Population*. Viitattu 4.3.2021.
2. 1 2 3 4  Ba, Barka: Relations transfrontalières entre deux villes "jumelles" du fleuve Sénégal: Matam Sénégal et Matam Réo *Memoire Online*. Viitattu 4.3.2021.
3. 1 2  *Petit Futé Sénégal 2020*, s. 400–401. Paris: Les Nouvelles Éditions d’Université, 2019. ISBN 978-2305022550.
Neermahal
**Neermahal** on Intian Tripuran osavaltiossa sijaitseva palatsi, jonka rakentaminen aloitettiin Tripuran maharadža Bir Bikram Kishore Debbarmanin tilauksesta vuonna 1930. Rakentamisesta vastasi brittiläinen Martin and Burn -yritys, jolta meni yhdeksän vuotta saada palatsi valmiiksi. Neermahal sijaitsee Rudrasagar-järven keskellä. Tyylillisesti palatsissa yhdistyvät hindulainen ja islamilainen arkkitehtuuri. Paikallisten mukaan maharadža Debbarmanin kuoleman jälkeen palatsi jäi heitteille. Vuonna 2015 yksi Neermahalin kymmenestä minareettitornista sortui kunnostustöiden aikana.

Neermahalin palatsin hallinnasta on kiistelty useasti oikeudessa. Tripuran entisen hallitsijasuvun edustaja Kirit Pradyot Deb Barman ja hänen äitinsä Bibhu Kumari Devi ovat vaatineet palatsia itselleen. Kirit Bikram Kishore Manikya Debbarma päätti vuonna 1974 luovuttaa palatsin Tripuran osavaltiohallitukselle kunnostettavaksi ja yleisölle avattavaksi. Bibhu Kumari Devi ja Kirit Pradyot Deb Barman ilmoittivat vuonna 2005 vaativansa palatsia takaisin, mikä sai oikeuden hyväksynnän vuonna 2015. Osavaltiohallitus siirsi asian Tripuran korkeimpaan oikeuteen, jonka mukaan hallitsijasuku menetti oikeutensa Neermahaliin luopuessaan siitä. Kirit Pradyot Deb Barman on luvannut viedä asian Intian korkeimpaan oikeuteen. Tripuran korkein oikeus on antanut osavaltiohallinnolle käskyjä kunnostaa Rudrasagarjärveä ja Neermahalia. Vuonna 2020 osavaltion korkein oikeus käski hallitusta kieltämään ajoneuvot järven ja palatsin lähellä.

Lähteet
-------

1. ↑  Dey, Panchala: Neermahal—the floating wonder of Agartala *Times of India*.  21.11.2018. Viitattu 25.8.2021. (englanniksi)
2. ↑  Chowdhary, Charu: Neermahal or The Water Palace is an Architectural Marvel in Tripura *India*.  29.1.2019. Viitattu 25.8.2021. (englanniksi)
3. ↑  Bhatnagar, Gaurav Vivak: Neermahal poised for change *The Hindu*.  18.11.2012. Viitattu 25.8.2021. (englanniksi)
4. ↑  Neer Mahal minaret collapses in Rudra Sagar - Northeast's lone lake palace, built by the last king of Tripura, succumbs to renovation efforts; 2 hurt *Telegraph India*.  27.2.2015. Viitattu 25.8.2021. (englanniksi)
5. ↑  Deb, Debraj: Tripura royal family loses claim to historic Neermahal *The Indian Express*.  7.1.2020. Viitattu 25.8.2021. (englanniksi)
6. ↑  Bhattacharjee, Biswendu: No vehicles near lake around Neermahal, says Tripura HC *Times of India*.  14.2.2020. Viitattu 25.8.2021. (englanniksi)

CommonsCommons
Wikimedia Commonsissa on kuvia tai muita tiedostoja aiheesta **Neermahal**.
Pieter Brueghel vanhemman teos *Misantrooppi* noin vuodelta 1568.
**Ihmisviha** eli **misantropia** on yleisesti inhoa, epäuskoa tai vihaa ihmislajia kohtaan. Termiä voidaan myös käyttää niistä, jotka itse pakenevat, tai eristäytyvät ihmisistä, edellä mainituista syistä. Sana tulee kreikan sanoista μίσος (*misos*, ’viha’) ja άνθρωπος (*anthrōpos*, ’ihminen’).

Misantropia on yleisesti väärin käsitetty, ymmärretty ja yksilöllistetty vihaksi ihmisiä kohtaan. Tämän takia termiin liittyy yleisesti paljon negatiivisia tunteita. Ääri-misantrooppi voi todellakin usein vihata ihmislajia, mutta se ei välttämättä tarkoita, että kyseinen ihminen olisi psykopaatti tai muuten epäterve ajatuksiltaan. Misantroopit voivat pitää normaaleja ihmissuhteita ihmisiin, mutta niitä on yleensä vain muutama ja pitkän välimatkan päässä. Tyypillisesti misantroopit ovat valikoivia keiden kanssa he ovat tekemisissä. Tämä tuo mukanaan myös vastenmielisyyden tunteen hallitsevaksi, koska heidän perspektiivinsä näyttää syrjäyttävän halveksunnan yhteiseksi häiriöksi ja heikkoudeksi muissa, ja joissain tapauksissa myös heissä itsessään. Misantropian vastakohta on filantropia, ihmisrakkaus.

Määritelmä
----------

Selkeää yksinomaista näkemystä ei misantropiasta ole. On käsitteitä, jotka suoranaisesti muodostavat misantropian, mutta ei ole selkeää tietoa siitä, mikä kuuluu misantroopikon pääajatuksiin, ja mikä ei.

Kritiikki
---------

Misantropia on herättänyt paljon kiistanalaisia ajatuksia muissa ihmisissä. Misantropia on kristilliselle ja Raamatun mukaiselle arvomaailmalle lähes vastakohta: Raamatun kehottaessa ihmisiä rakkauteen, perustuu misantropia vastakkaisesti vihaan, inhoon tai epäuskoon ihmisiä kohtaan. Tämä luonnollisestikin tekee misantropiasta tabun raamatullisissa ja kristillisissä yhteisöissä ja ryhmissä.

Misantropiaa on nykyään verrattu Anton LaVeyn satanismiin, koska joillakin näkemyksen omaksuneilla on *Saatanallisesta Raamatusta* tuttu ajatus, jonka mukaan "Ihminen on eläin, joka on kehityksen myötä kehittynyt eläimistä häijyimmäksi." Samaa ideologiaa edusti osa hippikulttuuristakin, mutta tuolloin ei herännyt vastaavia vertailuja tai pelkoja, kuin misantropiassa.

Lähteet
-------

1. ↑  Viha joka kulkee sinun kanssasi *ts.fi*. Viitattu 23.7.2020. (suomeksi)

Aiheesta muualla
----------------

* Kuvia tai muita tiedostoja aiheesta **Ihmisviha** Wikimedia Commonsissa
**Matamba** oli mbundu-kansan valtio Keski-Afrikassa nykyisen Angolan alueella 1500-luvulta 1900-luvun alkuun. Se sijaitsi Kwangojoella koilliseen Luandasta. Matamban kuningaskuntaa hallitsivat poikkeuksellisesti pääasiassa naiset.

Historia
--------

Matamba oli löyhästi osa Kongon kuningaskuntaa noin vuoteen 1550 asti. Alueen tilanne muuttui, kun Portugali perusti vuonna 1575 Luandaan Angolan siirtokunnan. Portugalilaiset ajautuivat konfliktiin läheisen Ndongon kuningaskunnan kanssa ja lopulta valtasivat maan pääkaupungin 1621. Lyhyen rauhan jälkeen Ndongossa syttyi sisällissota, kun kuninkaan sisko Nzinga Mbande nousi valtaan ja portugalilaiset puolestaan tukivat valtaistuimelle tämän kilpailijaa Ngola a Haria. Nzinga karkotettiin maanpakoon, ja hän suuntasi Matambaan ja nousi sen hallitsijaksi. Nzinga kävi Matambasta käsin sotaa portugalilaisia ja Ngola a Haria vastaan vuoteen 1656 asti, kunnes Angolan ja Matamban välinen raja sovittiin rauhansopimuksella.

Nzinga Mbande kuoli 1663. Hänellä ei ollut lapsia, ja vallasta syttyi sisällissota 1666. Lopulta valta siirtyi Nzingan kenraalin João Guterres Ngola Kaninin jälkeläisille. Matamba kävi samoihin aikoihin kamppailua naapurimaa Kasanjen kanssa Kwangojoen hallinnasta, kunnes kuningatar Verónica Guterres Ngola Kanini vakiinnutti rajat ja rauha palasi. Matamban välit portugalilaisiin säilyivät tämän jälkeen pitkään pääasiassa rauhallisina. Portugalilaiset hyökkäsivät 1744 ja alistivat Matamban nimellisesti vasallikseen. Vuonna 1767 kuningatar Ana II Guterres da Silva Ngola Kanini kuoli, ja maa jakautui kahtia, kun hänen tyttärensä Kamana ja veljenpoikansa Francisco II Kaluete ka Mbandi taistelivat vallasta. Lopulta Kamanan poika yhdisti Matamban.

Laajentaessaan 1800-luvulla kahviplantaasejaan portugalilaiset tunkeutuivat Matamban läntisiin osiin, ja seurasi useita sotia. Matamba onnistui estämään portugalilaisten etenemisen aina 1900-luvun alkuun asti. Lopulta vuonna 1909 Portugali valtasi maan ja liitti sen osaksi Angolaa.

Lähteet
-------

1. 1 2 3 4  Matamba Encyclopedia Britannica. Viitattu 21.11.2019. (englanniksi)
2. ↑  Ndongo Encyclopedia Britannica. Viitattu 21.11.2019. (englanniksi)
**Uudenkaarlepyyn kirkko** on kirkkorakennus Uudessakaarlepyyssä, Pohjanmaan maakunnassa. Se on pyhitetty pyhälle Birgitalle. Kirkko vihittiin käyttöön vuonna 1708, mutta sen saarnastuoli ja alttari valmistuivat vasta 1750-luvulla. Kirkon on suunnitellut asessori Elias Brenner. Alttaritaulun on maalannut ruotsalainen maalari Daniel Hjulström, joka on myös koristellut sisäkattojen holvit ja ikkunoita ympäröivät draperiat. Holvissa on kuvattuna pilvien ja pasuunaenkelien keskellä kuningas Fredrik I:n monogrammi ja teksti "Anno 1749 Vivat Frideric". Kirkossa on yhdet Suomen vanhimmista uruista. Kahdeksanäänikertaiset urut on rakentanut Anders Telin vuonna 1768. Kirkon vieressä oleva pohjalainen renessanssitapuli on rakennettu vuonna 1702.

Kirkon interiööri.
Kirkkorakennus on puinen päätytornillinen pitkäkirkko. Lapuanjokeen kuvastuva Uudenkaarlepyyn kirkko on suurin Suomen vanhimmista puukirkoista. Kaunis maalauskoristelu ja arvokas esineistö kuvastavat 1700-luvun porvariston ihanteita kotikirkkonsa kaunistamisessa.

1880-luvun aikoihin kirkkoa alettiin pitää liian pimeänä ja enkelikuvia liian lapsellisina. Seinät maalattiin silloin valkeiksi, jolloin osa maalauksista hävisi, mutta kattomaalaukset säästyivät. Alexandra Såltinilta tilattiin uusi alttaritaulu, joka esittää Kristuksen kirkastumista. Se oli alttaritauluna 30 vuotta, mutta vuoden 1928 korjauksessa se siirrettiin eteläiseen päätyyn ja vanha alttaritaulu otettiin taas esille. Samalla seinät kunnostettiin entiselleen. Uudempia kuvia kirkossa ovat kuorin lasimaalaukset. Ne on maalannut Lennart Segerstråle vuonna 1940.

Lähteet
-------

1. ↑  Uusikaarlepyy. Kirkkokadun ja Pankkikadun miljöö *Rakennettu kulttuuriympäristö. Valtakunnallisesti merkittävät kulttuurihistorialliset ympäristöt 1993 -luettelo*. Museovirasto. Viitattu 6.3.2009.
2. 1 2  Uudenkaarlepyyn kirkko (rakennusperintörekisteri) *Kulttuuriympäristön palveluikkuna kyppi.fi*. Museovirasto.
3. ↑  St. Birgitan kirkon historia (Arkistoitu – Internet Archive). Uusikaarlepyy. Viitattu 1.1.2014.

Aiheesta muualla
----------------

* Kuvia tai muita tiedostoja aiheesta **Uudenkaarlepyyn kirkko** Wikimedia Commonsissa
**Rekared I** tai **Rekkared I** (*Reccared I*) (559–601) oli visigoottien kuningas vuosina 586–601. Hänen aikanaan visigootit kääntyivät areiolaisuudesta katoliseen uskoon. Hallitsija itse otti kasteen tammikuussa 587 Toledossa.

Rekared kastetaan katoliseen uskoon. Antonio Muñoz Degrainin (1840-1924) maalaus.
Rekaredin isä, kuningas Leovigild, oli yrittänyt yhdistää visigoottien valtakunnan pakottamalla pääosin katolisen kansan visigoottien omaan uskoon, areiolaisuuteen. Leovigild oli jopa mestauttanut katoliseksi kääntyneen Rekaredin vanhemman veljen, Hermenegildin. Rekaredin kääntymykseen lienevät vaikuttaneet sekä hänen isänsä että veljensä ratkaisut.

Rekaredin lyöttämiä kolikoita
Rekaredin kääntymyksellä oli suuri merkitys valtakunnan kannalta, sillä kun visigoottien ylimystö ja piispa seurasivat kuninkaansa esimerkkiä, hävisi visigoottien ja hispano-romaanisen valtaväestön välinen ristiriita. Kansa oli aiemmin odottanut pelastusta Bysantilta, mutta kääntyi nyt visigoottien monarkian vankoiksi kannattajiksi. Rekaredin jälkeen kaikki visigoottien kuninkaat (lukuun ottamatta Wittericia) olivat katolisia, ja kirkon valta kasvoi visigoottien valtakunnassa. Visigoottien kirkossa ylin valta keskittyi Sevillan arkkipiispalle, joka oli käytännössä riippumaton Rooman paavista.

Lähteet
-------

* Kari, Risto: Historian ABC 6 – Kaikkien aikojen valtiot. Tammi 2001. ISBN 951-31-1098-2

### Viitteet

1. ↑  Kaisu-Maija Nenonen & Ilkka Teerijoki: *Historian suursanakirja*, s. 1065. WSOY, 1998. ISBN 951-0-22044-2.
2. 1 2  Spain – The Visigothic kingdom *Britannica Academic, Encyclopædia Britannica*. Encyclopædia Britannica inc. Viitattu 31.10.2018. (englanniksi)
3. ↑  Kari 2001, s. 146



|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF
	+ 2
* WorldCat
	+ 2

 |
|  |
| Kansalliset | 
* Norja
* Espanja
* Saksa
* Yhdysvallat
* Tšekki
* Vatikaani

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |
**Aili Sofia Reiko** (o.s. *Rosendahl*, 19. lokakuuta 1918 Pieksämäki – 2011) oli suomalainen pikajuoksija ja pituushyppääjä. Reiko voitti 100 metrin juoksun Suomen mestaruuden vuosina 1946 ja 1948. Pituushypyn Suomen mestari hän oli vuonna 1946. Mestaruuksien lisäksi Reiko voitti 100 metrillä hopeaa vuonna 1947 ja pronssia vuosina 1945 ja 1949 sekä pituudessa hopeaa vuosina 1945, 1950, 1952 ja pronssia 1948 ja 1949. Lisäksi hänellä on viestimestaruuksia Jyväskylän Kisa-Toverien joukkueessa 4 × 100 metrillä epävirallisissa naisten SM-kisoissa 1945 ja virallisesti 1946–1948.

Seuratasolla Reiko edusti Jyväskylän Kisa-Tovereita.

Lähteet
-------

1. 1 2  Vesa-Matti Peltola: Suomen Tietotoimisto nimensä veroinen.  *FairPlay 2/2007*, s. 10. Artikkelin verkkoversio. Viitattu 30.8.2012.  (Arkistoitu – Internet Archive)
2. ↑  Suur-Jyväskylän lehti 22.6.2011, s. 22 (Arkistoitu – Internet Archive)
3. 1 2  Aili Reiko Tilastopaja (vaatii kirjautumisen, maksullinen palvelu).   Viitattu 30.8.2012
**Intiankarvatonkoira** on sukupuuttoon kuollut intialainen koirarotu.

Ulkomuoto
---------

Intiankarvatonkoira oli nimensä mukaisesti karvaton päässä, raajoissa ja hännänpäässä kasvaneita töyhtöjä lukuun ottamatta. Sillä oli pystyt korvat, mutta muuten se muistutti olemukseltaan vinttikoiraa. Iho oli paksu ja ryppyinen ja väriltään vaaleanpunainen tai harmaa.

Alkuperä
--------

Rotua käytettiin pienriistan metsästykseen maan kuumimmilla alueilla, ja sen ihon laatu (paksuus ja ryppyisyys) auttoi sitä työskentelemään myös pensaikoissa ja aluskasvillisuuden keskellä. Sitä pidettiin kuitenkin usein myös pelkän erikoisuuden vuoksi, ilman että sillä olisi metsästetty. Se kuoli sukupuuttoon 1800-luvun puolivälissä.

Lähteet
-------

1. 1 2 3  Morris, Desmond: *Dogs – The Ultimate Dictionary of Over 1,000 Dog Breeds*, s. 47. Ebury Press, 2001. ISBN 9781570764103. (englanniksi)
2. 1 2 3 4  Canton, Mario. *Levrieri e segugi primitivi*, s. 176. Antonio Crepaldi Editore, 2012: Porto Viro, Italia.
**Ray Manzarek** (12. helmikuuta 1939 Chicago, Illinois – 20. toukokuuta 2013 Rosenheim, Saksa), oikealta nimeltään **Raymond Daniel Manczarek**, oli yhdysvaltalainen muusikko. Hänet tunnetaan parhaiten The Doors -yhtyeen kosketinsoittajana.

Elämä
-----

Manzarek syntyi 12. helmikuuta 1939 puolalaissukuiseen perheeseen Chicagossa. Hän luki yliopistossa taloustieteitä. Valmistumisensa jälkeen hän muutti Los Angelesiin, missä hän aloitti elokuvaopinnot Kalifornian yliopistossa. Elokuvakoulussa hän tutustui toiseen elokuvaopiskelijaan, runoilija Jim Morrisoniin. Manzarek perusti vuonna 1965 Morrisonin kanssa The Doors -yhtyeen, johon kuuluivat myös kitaristi Robby Krieger ja rumpali John Densmore. Manzarek soitti koskettimia ja samalla bassokuviota vasemmalla kädellään. The Doorsista tuli hyvin suosittu, ja se julkaisi monia menestysalbumeja ja -singlejä. Morrison kuoli 1971, minkä jälkeen Manzarek ja muut jäsenet tekivät 1970-luvulla vielä kolme albumia yhdessä.

Manzarek aloitti soolouran The Doorsin hajoamisen jälkeen. Hän soitti 1970-luvun lopulla yhtyeessä Nite City. 1980-luvulla hän tuotti ja levytti yhdessä X:n, Philip Glassin ja Echo & the Bunnymenin kanssa. Hän julkaisi muistelmansa *Light my fire: Matkani Doorsin kanssa* vuonna 1998. 2000-luvulla Manzarek esiintyi Doors-kitaristi Robby Kriegerin kanssa nimellä *The 21st Century Doors*, vuodesta 2005 lähtien nimellä *Riders on the Storm* ja myöhemmin nimellä *Manzarek–Krieger*.

Manzarek asui Kalifornian Napa Valleyssa, missä hän kasvatti vihanneksia, hedelmiä ja kanoja. Hän oli naimisissa Dorothy Fujikawan kanssa vuodesta 1967 kuolemaansa asti. Manzarekilla on yksi poika ja kolme lastenlasta. Manzarek kuoli sappitiesyöpään 20. toukokuuta 2013.

Albumeja
--------

* *The Golden Scarab* (1974)
* *The Whole Thing Started with Rock & Roll Now It’s Out of Control* (1974)
* *Carmina Burana* (1983)
* *Love Her Madly* (2006)
* *Translucent Blues* (2011)

Kirja
-----

* *Light my fire: Matkani Doorsin kanssa*. (Light my fire: My life with the Doors, 1998.) Suomentanut Jaana Kapari. Helsinki: Tammi, 1999. ISBN 951-31-1373-6.

Lähteet
-------

1. ↑  Hanhinen, Hanna: The Doorsin kosketinsoittaja Ray Manzarek on kuollut *Yle Uutiset*.  21.5.2013. Viitattu 21.5.2013.
2. 1 2 3  Adam Sweeting: Ray Manzarek obituary *The Guardian*.  21.5.2013. Viitattu 28.10.2015.

Aiheesta muualla
----------------

* Kuvia tai muita tiedostoja aiheesta **Ray Manzarek** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Israel
* Suomi (KANTO)
* Yhdysvallat
* Tšekki
* Alankomaat
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie
* Elonet

 |
|  |
| Muut | 
* Europeana
* IdRef

 |

 |
**Buckley-luokka** eli **TE-luokka** (engl. *Turbo Electric drive*) oli toisessa maailmansodassa palvellut Yhdysvaltain laivaston saattuehävittäjäluokka. Aluksia tilattiin 154, mutta niistä valmistui ainoastaan 102. Alukset tunnetaan myös nimellä pitkä runkoinen saattuehävittäjä. Ne palvelivat saattueidensuojaus sekä sukellusveneidentorjuntatehtävissä. 

Luokan aluksissa oli General Motorsin valmistama höyrytoiminen turbo-sähköinen voimansiirto. Alusten elementit koottiin ympäri Yhdysvaltoja ja ne ainoastaan kasattiin hitsaamalla kokoamistelakoilla.

Luokan nimikkoalus *USS Buckley* laskettiin vesille 9. tammikuuta 1943. Luokan aluksista luovutettiin kaikkiaan 46 Kuninkaalliselle laivastolle, jossa ne muodostivat fregateiksi luokiteltuina Captain-luokan, loppujen palvellessa Yhdysvaltain laivastossa. Yhdysvaltain laivasto muutti kuusi alusta nopeiksi kuljetusaluksiksi (APD) jo valmistuksen aikana ja lisäksi 37 muutettiin myöhemmin.

Toisen maailmansodan päätyttyä jäljelle jääneet luokan alukset luovutettiin Taiwanille, Etelä-Korealle, Chilelle, Meksikolle sekä muille halukkaille. Loput alukset siirrettiin reserviin, kunnes ne romutettiin.

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Buckley-luokka**.
* Franklin, Bruce Hampton: *The Buckley-Class Destroyer Escorts*. Chatham Publishing, 1999. ISBN 1-86176-118-X. (englanniksi)
* Collingwood, Donald: *The Captain Class Frigates in the Second World War*. Leo Cooper, 1998. ISBN 0-85052-615-9. (englanniksi)
* Gardiner, Robert (ed.): *Conway's All the World's Fighting Ships 1922-1946*. Lontoo, Englanti: Conway Maritime Press, 1987. ISBN 0-85177-146-7. (englanniksi)
* Whitley, M. J.: *Destroyers of World War Two - an international encyclopedia*. Lontoo: Arms and Armour, 1988. ISBN 0-85368-910-5. (englanniksi)

### Viitteet

1. ↑  Whitley, M. J. s. 297
Uusitun Bucks County Playhousen avajaisilta heinäkuussa 2012.
**Bucks County Playhouse** on teatteri Pennsylvanian New Hopessa, joka oli pitkään Yhdysvaltain tunnetuin kesäteatteri. Se avattiin 1939, ja siellä esiintyi lukuisia tunnettuja näyttelijöitä ja siellä esitettiin monia näytelmiä, jotka jatkoivat Broadwaylle. Teatteri suljettiin 2010 omistajan petossyytteiden takia, mutta avattiin uudestaan kaksi vuotta myöhemmin.

Bucks County Playhouse avattiin 1939 vanhaan valssimyllyyn, joka oli rakennettu 1790. Paikalliset taiteilijat pelastivat myllyn 1930-luvulla, kun se oli purku-uhan alla. Taiteilijaryhmittymään kuului muun muassa Bucksin piirikunnassa asunut näytelmäkirjailija Moss Hart.

Bucks County Playhousen ensimmäinen näytelmä oli *Springtime for Henry*, jonka pääosaa esitti Edward Everett Horton. Bucks County Playhousesta tuli pian Yhdysvaltain tunnetuin kesäteatteri, jonka näytelmistä monet päätyivät lopulta Broadwaylle. Siellä on esiintynyt myös lukuisat tunnetut teatteri-, elokuva- ja televisionäyttelijät.

Bucks County Playhouse oli yhtäjaksoisesti toiminnassa vuodesta 1939 aina vuoden 2010 loppuun. Paikallinen pankki ulosotti tuolloin teatterin sen omistajalta Ralph Millerilta, joka oli syytettynä vakuutuspetoksesta vuoden 2006 tulvavahinkoihin liittyen. Paikalliset taidekauppiaat Kevin ja Sherri Daugherty sekä Broadway-tuottaja Jed Bernstein lähtivät pelastamaan teatteria ja hankkivat sen omistukseen. Teatterirakennus peruskorjattiin tämän jälkeen ja avattiin uudelleen 2. heinäkuuta 2012.

Lähteet
-------

1. 1 2 3 4  History Bucks County Playhouse. Viitattu 19.3.2023. (englanniksi)
2. ↑  Bucks County Playhouse Playbill, Inc. Viitattu 19.3.2023. (englanniksi)
3. ↑  Beloved Bucks County Playhouse to reopen in summer *Recordonline.com*. Gannett. Viitattu 19.3.2023. (englanniksi)

Aiheesta muualla
----------------

* Kuvia tai muita tiedostoja aiheesta **Bucks County Playhouse** Wikimedia Commonsissa

* Teatterin kotisivut (englanniksi)
**Kajon Oy** oli vuosina 1997–2020 toiminut espoolainen perheyhtiö, jonka toimiala oli linja-autojen tilausliikenne, tarkemmin taksi- ja pikkubussiliikenne. Yhtiön perusti Jorma Palomäki alun perin toiminimenä vuonna 1997. Vuonna 2001 toiminimi vaihtui osakeyhtiöksi. Kajon Group jätti 16. huhtikuuta 2020 konkurssihakemuksen Länsi-Uudenmaan käräjäoikeuteen.

Yhtiön toimintaan kuului kaikki henkilöstökuljetuspalvelut yrityksille, yksityisille henkilöille sekä kunnille. Kajonin liikevaihto oli vuonna 2014 noin 6,6 miljoonaa euroa. Kajonin liikevaihto kasvoi vuoteen 2007 asti vuosittain keskimäärin yli 40 %.

Yhtiön pääasiallinen toiminta tapahtui pääkaupunkiseudulla, mutta toiminta kasvoi vuosien mittaan laajalti lähes koko Suomeen. Kajon Oy työllisti konkurssihetkellä noin 400 omaa työntekijää ja 100–150 franchising yritystä. Konkurssihetkellä yhtiö oli pääkaupunkiseudun kolmanneksi suurin taksiyhtiö.

Yhteistoimintaneuvottelut ja konkurssit
---------------------------------------

Keväällä 2019 Kajon Oy järjesti mittavat yhteistoimintaneuvottelut, joissa vähennystarve oli yhtiön mukaan enintään 40 henkilöä.

Neljä Kajon Oy:n tytäryhtiötä ajautui konkurssiin vuoden 2019 lopulla. Konkurssiin menneet tytäryhtiöt ovat Suomen Henkilö- ja tavaralogistiikka Oy, Pirssarit Oy, Kuljetuspalvelut Kiireinen Oy sekä Kajon Talous- ja hallintopalvelut Oy.

Lisäksi Kajon Oy ilmoitti kaupparekisteriin oman pääoman menettämisestä joulukuussa 2019.

Tammikuussa 2020 Kajon haki kolmelle yhtiölle yrityssaneerausta. Nämä yhtiöt olivat Kajon kalustohallinta Oy, Kajon Taksiliikenne Oy ja Kajon Oy.

Huhtikuussa 2020 jätetyssä konkurssihakemuksessa ovat mukana Kajon Oy, Kajon Group Oy, Taksi Group Oy, Kajon Kalustonhallinta ja Kajon Taksiliikenne.

Lähteet
-------

1. 1 2 3  Yrityksen tiedot: Kajon Oy *is.fi*. Taloussanomat.  Arkistoitu 19.1.2019. Viitattu 19.1.2019.
2. ↑  Taksiyhtiö Kajon hakeutuu konkurssiin - "Korona oli viimeinen niitti" *www.iltalehti.fi*. Viitattu 16.4.2020.
3. ↑  Kajon Oy *Kauppalehti*. Viitattu 1.11.2017.
4. ↑   [vanhentunut linkki]
5. ↑  Taksiyhtiö Kajon aloittaa yt-neuvottelut – aikoo keventää hallintoaan tuntuvasti *Yle Uutiset*. Viitattu 23.1.2020.
6. ↑  Cilla Bhose: Taksiyhtiö Kajon talousvaikeuksissa: kolme tytäryhtiötä mennyt konkurssiin, yksi selvitystilassa *Tärkeimmät talousuutiset | Kauppalehti*. Viitattu 23.1.2020.

Aiheesta muualla
----------------

* Kotisivut
**Leck mich im Arsch** (’Nuole minun persettäni’, vastaa ilmaisua "haista paska") on Wolfgang Amadeus Mozartin säveltämä kuusiääninen kaanon B-duurissa. Kappaletta ei julkaistu säveltäjäneron elinaikana, mutta hänen vaimonsa Constanze Mozart luovutti sen leipzigilaiselle kustantamolle Breitkopf & Härtelille vuonna 1799. Kustantaja sensuroi kaanonia, muun muassa vaihtoi sen alkusanat muotoon "Laßt froh uns sein" (’Iloitkaamme’). Nykyisin ei ole varmaa tietoa, millaiset sanat Mozart tarkoitti kaanoniinsa alkujaan; vain laulun nimi on tiedossa. Kaanonin järjestysluku Köchelin luettelon uusimmassa painoksessa on 382c, alkuperäisessä laitoksessa 231.

Leck mich im Arschia ei tule sekoittaa kolmiääniseen kaanoniin *Leck mir den Arsch fein recht schön sauber* (’Nuole perseeni hienosti oikein kauniin puhtaaksi’), jonka Mozartin arvellaan säveltäneen Wienissä samoihin aikoihin vuonna 1782.

Sanat
-----

Leck mich im Arsch ("Laßt froh uns sein!")   

Laßt uns froh sein!   

Murren ist vergebens!   

Knurren, Brummen ist vergebens,   

ist das wahre Kreuz des Lebens.   

Drum lasst uns froh und fröhlich sein!

Lähteet
-------

1. ↑  Enrique Alberto Arias: *Comedy in music: a historical bibliographical resource guide*, s. 46. Greenwood Publishing Group, 2001. ISBN 978-0-313-29980-3. Kirja Googlen teoshaussa (viitattu 19.5.2010).

Aiheesta muualla
----------------

* Leck mich im Arschin partituuri
Egeria suree Numaa, Claude Lorrain, 1669.
**Egeria** oli roomalaisessa mytologiassa vesinymfi. Hänet tunnettiin parhaiten Rooman tarunomaisen toisen kuninkaan, Numa Pompiliuksen, puolisona ja neuvonantajana.[1] Kuninkaan kerrottiin kuitenkin keksineen koko suhteen sen jälkeen, kun valtakuntaan oli palannut rauha 
hänen tehtyään sopimukset naapurivaltioiden kanssa. Koska kansalla ei enää ollut pelkoa vihollisista, kuningas halusi istuttaa heihin jumalanpelon, ja uskottavuutensa lisäämiseksi hän kertoi saavansa neuvoja Egerialta yöllisissä neuvonpidoissa.[2][3]

Ovidius kertoo, että Numan kuoleman jälkeen Egeria laskeutui vuoren juurelle ja puhkesi kyyneliin. Liikuttuneena tämän surusta Diana muutti säälistä Egerian lähteeksi.[4]

Egeriasta muodostui eponyymi tarkoittamaan naispuolista neuvonantajaa.

Lähteet
-------

1. ↑  Plutarkhos: *Numan elämä, 4.2* (engl. käännös)
2. ↑  Livius: *Kaupungin perustamisesta lukien, 1.19* (engl. käännös)
3. ↑  Plutarkhos: *Numan elämä, 8.6* (engl. käännös)
4. ↑  Ovidius: *Muodonmuutoksia, xv.547–551* (engl. käännös)
**Jukka-Pekka Lehto** (s. 28. lokakuuta 1958 Ahlainen) on suomalainen säveltäjä ja huilisti.

Lehto on opiskellut huilunsoittoa Turun konservatoriossa sekä Sibelius-akatemiassa ja soittanut Laivaston soittokunnassa, Turun filharmonisessa orkesterissa ja vuodesta 1987 lähtien Pori Sinfoniettassa. Lisäksi Lehto on toiminut musiikinopettajana Uudessakaupungissa, jossa hän myös johti Crusell-viikkoa.

Lehto on säveltänyt 1990-luvun puolivälistä lähtien huilu- ja puhallinorkesterimusiikkia ja viime vuosina myös jousi- ja sinfoniaorkestereille sekä erilaisille kamarikokoonpanoille. Hänen teoksiaan on esitetty ulkomailla muun muassa Unkarissa, Yhdysvalloissa, Englannissa ja Japanissa. Lehdon huilu-piano-teoksia ovat esimerkiksi Air (1996) ja Fuusio (2001). 

Vuonna 2009 Lehto voitti *Ciutat de Betera*-sävellyskilpailun Espanjassa teoksellaan *Cur*. Vuonna 2014 hän voitti Windstream 2014 -kilpailun Riiassa sävellyksellään *Motus contrarius*. Samana vuonna hän voitti myös Satakunnan taidepalkinnon. Vuonna 2021 hän tuli jaetulle toiselle sijalle Tampereen pianokilpailun yhteydessä järjestetyssä sävellyskilpailussa teoksellaan "Antäckningar Å-Ä-Ö".

Lähteet
-------

* Rhapsody for Bassoon and Wind Ensemble (Jukka-Pekka Lehto, 2002), Northcheshire.org. (Arkistoitu – Internet Archive)

### Viitteet

1. ↑  Jukka-Pekka Lehto voitti sävellyskilvan Espanjassa  24.4.2009. Savon Sanomat. Viitattu 26.3.2012. [vanhentunut linkki]
2. ↑  Jukka-Pekka Lehto voitti Riiassa sävellyskilpailun *Satakunnan Kansa*.  22.4.2014.  Arkistoitu 29.9.2015. Viitattu 28.9.2015.
3. ↑  Satakunnan taidepalkinnon saivat Jukka-Pekka Lehto, Käsitekesä ja Valolinna *Satakunnan kansa*.  18.11.2014.  Arkistoitu 29.9.2015. Viitattu 28.9.2015.
4. ↑  Tomi Räisänen, Jukka-Pekka Lehto ja Ari Romppanen palkittiin Tampereella *Suomen Säveltäjät*.  12.2.2021. Viitattu 13.2.2021.

Aiheesta muualla
----------------

* Music Finland / Composers & Repertoires: Jukka-Pekka Lehto[vanhentunut linkki]
**Moraalinen varustautuminen**,  **MRA** (engl. *Moral Re-Armament*) oli kansainvälinen korkeakirkollinen hengellinen järjestö, joka syntyi 1938 pastori Frank N. D. Buchmanin johtamasta Oxfordin ryhmäliikkeestä. Buchman johti järjestöä 23 vuotta, 1938–1961. 

Alkuun järjestö koostui Buchmanin omista kannattajista, ja nimi oli vain lisäys*selvennä*. Nimeä käytti ensimmäisenä 1938 H. W. Austin toimittamassaan kirjassa *Moral Rearmament (The Battle for Peace)*. Buchman ja muut Oxfordin ryhmäliikkeen johtajat mieltyivät siihen, ja niin entisestä Oxfordin ryhmäliikkeestä tuli *Moral Re-Armament* eli Moraalinen varustaututuminen. Järjestö kannusti jäseniään osallistumaan politiikkaan ja yhteiskunnalliseen toimintaan ja keskusteluun. Varsinkin kylmän sodan aikana sen keskeisiä ajatuksia oli, että maailman muutos lähtee ihmisestä itsestään.

MRA:n jäsenet perustivat Up with People -nimisen kuoron, jonka taustalla on samanniminen järjestö. MRA rahoitti sitä.

Suomessa MRA oli voimakkaimmin julkisuudessa 1950- ja 1960-luvuilla, ja sen näkyvimpiä edustajia oli Kokoomuksen kansanedustaja Margit Borg-Sundman. MRA alkoi tuolloin kylmän sodan hengessä vetää jyrkkää rajaa kommunismiin. MRA:n suomalaisten kannattajien tausta oli kommunisminvastainen ja länsimyön­teinen, he olivat usein talouselämän pii­ristä.

Järjestön uusi englanninkielinen nimi on vuodesta 2001 ollut *Initiatives of Change*.

Lähteet
-------

1. ↑  Jarkko Vesikansa, Työväentutkimus-lehti
2. ↑  Vesikansa, Jarkko: *"Kommunismi uhkaa maatamme": Kommunisminvastainen porvarillinen aktivismi ja järjestötoiminta Suomessa 1950–1968*. Väitöskirja: Helsingin yliopisto. Helsinki: Jarkko Vesikansa, 2004. ISBN 952-91-7881-60.

Aiheesta muualla
----------------

MRA

* MRA
* Religious Movements (U Virginia) (Arkistoitu – Internet Archive)
* Preliminary Guide to the Albert Heman Ely, Jr. Family Papers, Manuscripts and Archives, Yalen yliopiston kirjasto

Initiatives of Change

* Initiatives of Changen suomalainen sivusto
* Initiatives of Changen sivusto MRA:n seuraaja
* MRA:n ja siihen liittyvien järjestöjen aikajana (Arkistoitu – Internet Archive)
**Audinghen** on kunta Pohjois-Ranskassa Pas-de-Calais'n departementissa Hauts-de-Francen alueella. Se sijaitsee Englannin kanaalin rannikolla, noin 18 kilometriä Boulogne-sur-Merin kaupungista pohjoiseen.

Kuntaan kuuluu Englannin kanaaliin työntyvä niemi Cap Gris-Nez. Niemen kärjestä on linnuntietä 36 km Doveriin, mikä on lyhyin matka Ranskasta Englantiin. Toisen maailmansodan aikana saksalaiset sotajoukot rakensivat neljän kasematin kokonaisuuden osana Atlantin valia. Kasematit saivat nimen Batterie Todt vuonna 1942 kuolleen saksalaisen insinöörin Fritz Todtin mukaan. Ne oli varustettu 380 mm tykeillä, ja niillä pystyttiin ampumaan Englannin kanaalin yli Englannin rannikolle. Nykyään kasematti 1:ssä on Atlantin valli -museo, *Le Musée du mur de l’Atlantique*. Vuonna 1943 liittoutuneet pommittivat ja tuhosivat koko kunnan. Pyhän Pietarin kirkko ja kellotorni rakennettiin uudelleen vuonna 1960.  

  

* Cap Gris-NezCap Gris-Nez
* Batterie TodtBatterie Todt
* Pyhän Pietarin kirkkoPyhän Pietarin kirkko

Lähteet
-------

1. ↑  Comparateur de territoire Institut National de la Statistique et des Études Économiques. Viitattu 27.6.2022. (ranskaksi)
2. ↑  Audinghen Mairie de Audinghen. Viitattu 27.6.2022. (ranskaksi)
3. ↑  La batterie Todt & son histoire Musée du mur de l’Atlantique. Viitattu 27.6.2022. (ranskaksi)
4. ↑  Dunkerque > Calais Tour de France 2022. Viitattu 27.6.2022. (englanniksi)

Aiheesta muualla
----------------

* Kuvia tai muita tiedostoja aiheesta **Audinghen** Wikimedia Commonsissa
**Ágios Thomás** (kreik. Άγιος Θωμάς) on Kreikan kylä, joka sijaitsee Kreetan saarella. Se kuuluu hallinnollisesti Górtynan kuntaan, Iraklionin alueyksikköön ja Kreetan alueeseen. Ágios Thomás muodostaa oman kyläyhdyskuntansa (Τοπική Κοινότητα Αγίου Θωμά, *Topikí Koinótita Agíou Thomá*). Kylän väkiluku on 665 (vuonna 2011).

Ágios Thomáksen Pyhän Tuomaan kirkko.
Ágios Thomáksen kylä sijaitsee Ída- eli Psiloreítis-vuoren itäpuolella noin 34 kilometriä etelälounaaseen Iraklionista. Se on rakennettu noin 530 metrin korkeuteen merenpinnasta laskettuna.

Varhaisin maininta kylästä on vuodelta 1371. Kylän nähtävyyksiin kuuluu bysanttilaisaikainen Pyhän Tuomaan kirkko (*Ágios Thomás*), josta se on saanut nimensä. Yhteensä kylässä sanotaan olevan jopa 38 kirkkoa.

Aiemmin kylä kuului Agía Varváran kuntaan ja vuodesta 2011 lähtien Górtynan kunnan Agía Varváran kunnallisyksikköön.

Lähteet
-------

1. 1 2 3  Απογραφή Πληθυσμού - Κατοικιών 2011. Väestönlaskennan tulokset (XLS)  2011. The Hellenic Statistical Authority (Kreikan tilastokeskus ELSTAT).  Arkistoitu 16.10.2015. Viitattu 1.9.2014. (kreikaksi)
2. 1 2  Άγιος Θωμάς *Agios Thomas*. Viitattu 1.9.2021.
3. 1 2  Άγιος Θωμάς: Το χωριό με τα μετεωρικά βράχια και τις 38 Εκκλησίες! *Apopsi Live*. Viitattu 1.9.2021.

Aiheesta muualla
----------------

* Kuvia tai muita tiedostoja aiheesta **Ágios Thomás** Wikimedia Commonsissa
*Tämä artikkeli käsittelee Keiteleen Työväenyhdistyksen vuonna 1908 ostamaa taloa. Vuonna 1947 valmistuneesta Keiteleen työväentalosta on eri artikkeli.*

**Keiteleen kirkonkylän työväentalo** oli Keiteleen kirkonkylässä sijainnut työväentalo.

Historiaa
---------

Keiteleen kirkonkylän työväenyhdistys perustettiin 19. marraskuuta 1905. Yhdistys osti talon vuonna 1908 tai 1909, ja sen laajennusta varten ostettiin rakennusmateriaalia. Erään lähteen mukaan talo olisi ollut tarkoitus pystyttää kokonaan uudelleen. Talohanke raukesi, ja rakennusmateriaalit myytiin Keiteleen kunnalle vuonna 1913. Vuonna 1916 yhdistyksellä oli SDP:n puoluetilaston mukaan 12 jäsentä.

Yhdistys alkoi toimia uudelleen sisällissodan jälkeen tammikuussa 1919. Vuonna 1920 se osti Keiteleen Vuonamonlahdesta torpan. Yhdistys ilmeisesti myös liittyi Suomen Sosialistiseen Työväenpuolueeseen, sillä sen mainitaan SSTP:n lakkauttamisen vuonna 1923 jälkeen toimineen "villinä", kuulumatta mihinkään puolueeseen. Vuonna 1922 Sanantuoja-työväenlehdessä kritisoitiin Keiteleen kirkonkylän yhdistyksen saamattomuutta ja talottomuutta, joten ilmeisesti uudellakaan talolla ei ollut aktiivista toimintaa. Marraskuussa 1931 yhdistys purkautui ja päätti luovuttaa varansa samana vuonna perustetulle Keiteleen sosialidemokraattiselle työväenyhdistykselle. Vuonna 1920 työväenyhdistykselle ostetun torpan myöhemmistä vaiheista ei ole tietoa.

Lähteet
-------

1. 1 2  Hyvönen, Onni: *Pohjois-Savon Työväentalot*. Kuopio: Pohjois-Savon Sos.dem. Kulttuurityöntekijät ry. 1988. ISBN 951-99956-5-X.
2. ↑  Kumpulainen, Kalevi: *Pielaveden ja Keiteleen historia II*. Pielavesi: Pielaveden kunta, Pielaveden seurakunta, Keiteleen kunta, Keiteleen seurakunta, 1983. ISBN 951-99515-6-3.
3. ↑  SDP:n puoluetilasto 1916 Työväen Arkisto. Viitattu 11.8.2022.
4. ↑  Havaintoja "seurakunnasta" *"Sanantuoja 4.2.1922, no 3*. Viitattu 11.8.2022.
**Jordan Robert Farmar** (s. 30. marraskuuta 1986 Los Angeles, Kalifornia) on yhdysvaltalainen koripalloilija, pelipaikaltaan pelintekijä. Hän pelaa tällä hetkellä Turkin liigan Anadolu Efesissä.

Ammattilaisura
--------------

### Los Angeles Lakers

Los Angeles Lakers varasi UCLA:n yliopistossa pelanneen Farmarin vuoden 2006 NBA:n varaustilaisuuden ensimmäisellä kierroksella, 26. pelaajana. Hän voitti Lakersin riveissä kaksi NBA:n mestaruutta, muttei onnistunut valtaamaan aloittajan paikkaa itselleen Derek Fisheriltä.

### New Jersey Nets

Farmar allekirjoitti vapaana pelaajana heinäkuussa 2010 kolmen vuoden sopimuksen silloisen New Jersey Netsin kanssa. Hän pelasi Netsissä kaksi kautta. Heinäkuussa 2012 hän oli osa pelaajakauppaa, jossa Brooklyn Nets (seura muutti kauden 2011–2012 jälkeen New Yorkiin) hankki Joe Johnsonin Atlanta Hawksista. Farmar ei pelannut Hawksissa otteluakaan, sillä seura osti hänen sopimuksensa ulos pian sen jälkeen, kun pelaajakauppa oli vahvistettu.

### Maccabi Tel Aviv ja Anadolu Efes

NBA:n jouduttua kaudella 2011–2012 alkukauden ajaksi työsulkuun, Farmar teki sopimuksen israelilaisen Maccabi Tel Avivin kanssa. Hän palasi NBA:han ja New Jersey Netsiin työsulun päätyttyä. Heinäkuussa 2012, tultuaan vapaaksi pelaajaksi NBA-sopimuksensa ulososton jälkeen, Farmar teki sopimuksen turkkilaisen Anadolu Efesin kanssa.

Lähteet
-------

1. ↑  D'Alessandro, Dave: Jordan Farmar and Nets agree to three-year pact *NJ.com*.  11.7.2010. New Jersey On-Line LLC. Viitattu 20.7.2012. (englanniksi)
2. ↑  Stephenson, Colin: Nets officially announce Joe Johnson trade *NJ.com*.  11.7.2012. New Jersey On-Line LLC. Viitattu 20.7.2012. (englanniksi)
3. ↑  Stephenson, Colin: Jordan Farmar to be bought out; will play in Europe *NJ.com*.  11.7.2012. New Jersey On-Line LLC. Viitattu 20.7.2012. (englanniksi)
4. ↑  Stephenson, Colin: Nets' Jordan Farmar sees many positives from time in Israel during NBA lockout *NJ.com*.  10.12.2011. New Jersey On-Line LLC. Viitattu 20.7.2012. (englanniksi)
5. ↑  Anadolu Efes tabs Farmar at point guard *Euroleague.net*.  12.7.2012. Euroleague Basketball. Viitattu 20.7.2012. (englanniksi)

Aiheesta muualla
----------------

* Kuvia tai muita tiedostoja aiheesta **Jordan Farmar** Wikimedia Commonsissa